Publicēts:
Latvijas Vēstnesis
, 120,
25.06.2020.
OP numurs: 
2020/120.2
Izdevējs: 
Finanšu un
kapitāla tirgus komisija
Veids: 
noteikumi
Numurs: 
77
Pieņemts: 
18.06.2020.
Stājas spēkā: 
26.06.2020.
Finanšu un kapitāla tirgus komisijas normatīvie noteikumi Nr. 77
Rīgā 2020. gada 18. jūnijā
(Finanšu un kapitāla tirgus komisijas padomes
sēdes protokols Nr. 25 3. p. )
Apdrošināšanas vai pārapdrošināšanas izplatīšanai
nepieciešamo zināšanu un prasmju apjoma minimālo prasību
normatīvie noteikumi
Izdoti saskaņā ar 
Apdrošināšanas un
pārapdrošināšanas izplatīšanas likuma
23. panta
 astoto daļu
1. "Apdrošināšanas vai pārapdrošināšanas izplatīšanai nepieciešamo zināšanu un prasmju apjoma minimālo
prasību normatīvie noteikumi" (tālāk tekstā – noteikumi) nosaka minimālo apdrošināšanas vai pārapdrošināšanas
izplatīšanai nepieciešamo zināšanu un prasmju apjomu.
2. Noteikumi ir saistoši apdrošināšanas vai pārapdrošināšanas izplatītājam.
3. Apdrošināšanas vai pārapdrošināšanas starpnieka, apdrošināšanas papildpakalpojuma starpnieka atbildīgajai
personai un apdrošināšanas vai pārapdrošināšanas izplatītāja apdrošināšanas vai pārapdrošināšanas izplatīšanā tieši
iesaistītajam darbiniekam (tālāk tekstā – atbildīgā persona un izplatīšanā tieši iesaistītais darbinieks) ir jābūt prasmēm
finanšu jautājumos, lai tas spētu saprast un izskaidrot klientam izplatāmo apdrošināšanas produktu, novērtēt klienta
prasības un vajadzības un piedāvāt klienta prasībām un vajadzībām atbilstošu apdrošināšanas produktu, un jābūt
šādām apdrošināšanas vai pārapdrošināšanas izplatīšanai nepieciešamajām zināšanām:
3.1. par izplatāmo apdrošināšanas produktu noteikumiem, tostarp apdrošinātajiem riskiem, iespējām iekļaut
papildriskus, kā arī par apdrošināšanas seguma izņēmumiem;
3.2. par sūdzību izskatīšanu;
3.3. par klientu prasību un vajadzību novērtēšanu;
3.4. par apdrošināšanas tirgu;
3.5. par darījumdarbības ētikas standartiem un interešu konfliktu pārvaldību;
3.6. par piemērojamajiem tiesību aktiem, kas reglamentē:
3.6.1. apdrošināšanas līgumtiesības;
3.6.2. apdrošināšanas produktu izplatīšanu;
1
/
3
© Oficiālais izdevējs "Latvijas Vēstnesis"
Noteikumos iekļautas tiesību normas, kas izriet no Eiropas Parlamenta un Padomes 2016. gada 20. janvāra
Direktīvas (ES) 
2016/97
 par apdrošināšanas izplatīšanu (pārstrādāta redakcija) (Dokuments attiecas uz EEZ).
Finanšu un kapitāla tirgus komisijas priekšsēdētāja 
S. Purgaile
3.6.3. patērētāju tiesību aizsardzību;
3.6.4. nodokļus, ja tādi piemērojami izplatāmajam apdrošināšanas produktam;
3.6.5. personas datu aizsardzību.
4. Papildus šo noteikumu 
3. punktā
 noteiktajam atbildīgajai personai un izplatīšanā tieši iesaistītajam darbiniekam,
izplatot apdrošināšanas produktus 
Apdrošināšanas un pārapdrošināšanas likuma
 
19. panta
 pirmajā daļā noteiktajos
nedzīvības apdrošināšanas veidos, ir jābūt apdrošināšanas vai pārapdrošināšanas izplatīšanai nepieciešamajām
zināšanām par apdrošināšanas atlīdzību prasību izskatīšanu.
5. Papildus šo noteikumu 
3. punktā
 noteiktajam atbildīgajai personai un izplatīšanā tieši iesaistītajam darbiniekam,
izplatot apdrošināšanas produktus 
Apdrošināšanas un pārapdrošināšanas likuma
 
19. panta
 otrajā daļā noteiktajos
dzīvības apdrošināšanas veidos, ir jābūt šādām apdrošināšanas vai pārapdrošināšanas izplatīšanai nepieciešamajām
zināšanām:
5.1. par izplatāmo apdrošināšanas produktu noteikumiem, tostarp apdrošināšanas prēmijas noteikšanas
principiem, kā arī par garantētajiem un negarantētajiem ieguvumiem;
5.2. par valsts pensiju sistēmas darbību un tās nodrošināto pensiju;
5.3. par piemērojamajiem tiesību aktiem, kas reglamentē:
5.3.1. noziedzīgi iegūtu līdzekļu legalizācijas un terorisma un proliferācijas finansēšanas novēršanas
prasības;
5.3.2. sociālās un darba tiesības, ja tās piemērojamas izplatāmajam apdrošināšanas produktam;
5.4. par finanšu pakalpojumu tirgu, kas piedāvā iespēju veidot uzkrājumus.
6. Papildus šo noteikumu 
3. 
un 
5. punktā
 noteiktajam atbildīgajai personai un izplatīšanā tieši iesaistītajam
darbiniekam, izplatot apdrošināšanas ieguldījumu produktus, ir jābūt šādām apdrošināšanas vai pārapdrošināšanas
izplatīšanai nepieciešamajām zināšanām:
6.1. par dažādo ieguldījumu iespēju priekšrocībām un trūkumiem apdrošinājuma ņēmējiem;
6.2. par finanšu riskiem, ko sedz apdrošinājuma ņēmēji;
6.3. par apdrošināšanas līgumiem, ar kuriem apdrošina dzīvības riskus, un citām uzkrājumu veidošanas
iespējām.
7. Ar šo noteikumu spēkā stāšanos spēku zaudē Finanšu un kapitāla tirgus komisijas 2019. gada 23. maija
normatīvie noteikumi Nr. 99 "Apdrošināšanas vai pārapdrošināšanas izplatīšanai nepieciešamo zināšanu un prasmju
apjoma minimālo prasību normatīvie noteikumi".
Informatīva atsauce uz Eiropas Savienības direktīvu
2
/
3
3
/
3